#Abhinandan: भारत लौटते ही बोले विंग कमांडर अभिनंदन "बहुत अच्छा लग रहा है"\nपाकिस्तान के अधिकारियों ने रात करीब नौ बजकर 20 मिनट पर उन्हें भारतीय अधिकारियों को सौंपा. 

वायुसेना ने विंग कमांडर अभिनंदन वर्तमान की वापसी पर 'खुशी' जाहिर की. विंग कमांडर की आगवानी के लिए पहुंचे अधिकारियों ने बताया कि भारत पहुंचते ही उन्होंने कहा, 'अपने देश आकर बहुत अच्छा लग रहा है.'

इसके बाद विंग कमांडर अभिनंदन वर्तमान वायु सेना के विमान के ज़रिए रात क़रीब 12 बजे दिल्ली एयरपोर्ट पहुंचे, जहां से उन्हें सेना के अस्पताल में मेडिकल चेकअप के लिए ले जाया गया. 

विंग कमांडर अभिनंदन की भारत वापसी पर वाघा-अटारी सीमा से लेकर देश के कई हिस्सों में खुशी और उत्साह का माहौल दिखा. 

प्रधानमंत्री नरेंद्र मोदी, गृहमंत्री राजनाथ सिंह, रक्षा मंत्री निर्मला सीतारमण, कांग्रेस अध्यक्ष राहुल गांधी, पश्चिम बंगाल की मुख्यमंत्री ममता बनर्जी समेत कई नेताओं ने खुशी ज़ाहिर की. 

दो दिन बाद वापसी

विंग कमांडर अभिनंदन बीते 27 फरवरी से पाकिस्तान की सेना के कब्ज़े में थे. 

भारतीय वायुसेना के मुताबिक,"27 फरवरी को सुबह 10 बजे के क़रीब भारतीय वायु सेना की रडार ने पाकिस्तानी विमानों को भारतीय क्षेत्र की तरफ आते देखा. भारतीय वायुसेना के लड़ाकू विमानों मिग 21 बाइसन, सुखोई 30 एमकेआई और मिराज-2000 को उन्हें इंरसेप्ट करने की जिम्मेदारी दी गई.अभियान के दौरान भारतीय वायु सेना ने एक मिग-21 विमान खो दिया. पायलट सुरक्षित बाहर आ गए लेकिन उनका पैराशूट पाक अधिकृत जम्मू कश्मीर में चला गया जहां पाकिस्तान की सेना ने उन्हें हिरासत में ले लिया."   

पाकिस्तान में अभिनंदन का जोरदार डांस? फ़ैक्ट चेक

बालाकोट में हमले से कितने मरे, कितना नुक़सान हुआ?

पाकिस्तान के प्रधानमंत्री इमरान ख़ान ने गुरुवार को जानकारी दी थी कि विंग कमांडर अभिनंदन को शुक्रवार को  भारत के सुपुर्द कर दिया जाएगा.  

इमरान ख़ान ने पाकिस्तान की संसद में बताया था, " हिंदुस्तान का पायलट हमने पकड़ा हुआ है. हम शांति की पहल के तौर पर उसको कल (शुक्रवार को) रिहा कर देंगे."

वाघा-अटारी सीमा पर शुक्रवार सुबह से ही विंग कमांडर अभिनंदन की वापसी का इंतज़ार था. वायुसेना, बीएसएफ, पंजाब पुलिस और प्रशासन और दूसरे भारतीय अधिकारी उनकी आगवानी के लिए मौजूद थे. 

अटारी बॉर्डर पर जुटे लोग

सीमा पर मौजूद रहे बीबीसी के सहयोगी रविंदर सिंह रॉबिन के मुताबिक विंग कमांडर अभिनंदन की वापसी की वजह से बीएसएफ ने शाम को होने...\n\ntl;डॉ:
भारतीय वायु सेना के विंग कमांडर अभिनंदन वर्तमान शुक्रवार रात वाघा-अटारी सीमा के रास्ते भारत लौट आए.